Acordul Nuclear România-SUA. Când vor fi gata Unităţile 3 şi 4 ale Centralei Cernavodă.
Unităţile 3 şi 4 ale Centralei de la Cernavodă vor fi gata până în 2030. Investiţia presupune 8 miliarde de dolari. Centrala de la Cernavodă produce în prezent 20% din necesarul de consum al României.
Acordul Nuclear între România și Statele Unite va fi publicat săptămâna aceasta în Monitorul Oficial. Prin investițiile de 8 miliarde de dolari din acord, centrala de la Cernavodă va produce de două ori mai mult după construcţia Unităţilor 3 şi 4. Ministrul Energiei, Virgil Popescu îți spune când va fi gata proiectul, ca să te pregătești de prețuri mai mici la facturi.Virgil Popescu, ministrul Energiei: "Primul reactor, dacă nu amândouă, vor fi gata în 2030. Acesta este orizontul de timp pentru primul reactor al unității 3 sau amândouă, 3 și 4 în funcție de structurarea modulului financiar. Dacă decizia de investiție se va lua în cursul acestui an, evident că vom incepe treaba imediat dupa decizia de investiție. Dacă ajungem ca cererea de energie să fie mai mică decat oferta, oferta de energie va fi presiune pe preț în jos".